gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3745, del 09-05-2000 (2000/2328)

Informació pública de notificacions de constrenyiment.
------------------------------------------------------

### Dades del document

Número de DOGV
:   3745

Data del DOGV
:   09-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2328


Organisme emissor
:   Agència Estatal d'Administració Tributària. Delegació de València

Tipus de document
:   Anunci

Informació pública de notificacions de constrenyiment. [2000/2328]
  
De conformitat amb el que s'estableix en l'article 105.6 de la Llei 230/1963, de 28 de desembre, Llei General Tributària, d'acord amb l'article 28.1 de la Llei 66/1997, de 30 de desembre, i després d'intentada la notificació a la persona interessada o al representant d'aquesta per dues vegades, sense que haja sigut possible practicar-la per causes no imputables a l'administració tributària, es fa públic, mitjançant aquest anunci, que es troben pendents de notificar els actes que s'indiquen tot seguit:
  
Dependència Provincial de Recaptació
  
Actes de procediment recaptador
  
Comunitat Autònoma de València
  
En virtut del que s'ha dit anteriorment, dispose que els subjectes passius, obligats tributaris indicats anteriorment o els representants d'aquests acreditats degudament hauran de comparéixer en el termini de 10 dies, comptadors des de l'endemà de la publicació d'aquesta resolució en el Diari Oficial de la Generalitat Valenciana, de dilluns a divendres, en horari de 09.00 a 14.00 hores, a la seu de l'Administració corresponent al domicili fiscal, a l'efecte de practicar la notificació de l'acte esmentat.
  
Així mateix, es fa saber a les persones interessades que, si no compareixen en el termini indicat, la notificació s'entendrà produïda a tots els efectes legals des de l'endemà del venciment del termini indicat per a comparéixer.
Diari Oficial de la Generalitat Valenciana


Sumari del DOGV 3847, del 29-09-2000 (2000/7829)

RESOLUCIÓ de 25 de setembre, de la Direcció General de Producció Agrària, sobre delegació en els caps dels serveis territorials la resolució de les sol·licituds d'autorització per a la replantació i per a l'arrancada de vinya a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3847

Data del DOGV
:   29-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7829


Data del document
:   25-09-2000

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * delegació de poders
    * competència administrativa
    * administració regional
    * vinya

RESOLUCIÓ de 25 de setembre, de la Direcció General de Producció Agrària, sobre delegació en els caps dels serveis territorials la resolució de les sol·licituds d'autorització per a la replantació i per a l'arrancada de vinya a la Comunitat Valenciana. [2000/F7829]
  
En el Reial Decret 1.472/2000, de 4 d'agost, pel qual es regula el potencial de producció vitícola, es regulen les mesures de desenvolupament del Reglament (CE) 1.493/1999, del Consell, de 17 de maig de 1999, pel qual s'estableix l'organització comuna del mercat vitivinícola, i del Reglament (CE) 1.227/2000, de la Comissió, de 31 de maig de 2000, pel qual es fixen les disposicions d'aplicació del reglament anterior quant al potencial de producció.
  
A fi d'agilitar els tràmits d'ara endavant, atés que les autoritzacions per a replantacions i per a arrancada de vinya és una constatació d'una operació realitzada per l'agricultor sobre una vinya i que aquesta operació és comprovada pels serveis territorials, resolc:
  
Delegar en els caps dels serveis territorials de la Conselleria d'Agricultura, Pesca i Alimentació la resolució de les sol·licituds d'autorització per a la replantació i per a l'arrancada de vinya.
Diari Oficial de la Generalitat Valenciana


Sumari del DOGV 3863, del 24-10-2000 (2000/8488)

Resolució de 16 d'octubre de 2000, del president executiu de l'Agència Valenciana del Turisme, per la qual s'acorda la correcció d'errades a la resolució de 12 d'abril de 2000, per la qual es convoca el premi turisme als projectes i tesines de final de llicenciatura o de postgraus en turisme, per a l'any 2000.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3863

Data del DOGV
:   24-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8488


Data del document
:   16-10-2000

Organisme emissor
:   Agència Valenciana del Turisme

Tipus de document
:   Resolució

Correcció d'errades

 Descriptors 

:   * Agència Valenciana del Turisme
    * distinció honorífica

RESOLUCIÓN de 16 d'octubre de 2000, del president executiu de l'Agència Valenciana del Turisme, per la qual s'acorda la correcció d'errades a la resolució de 12 d'abril de 2000, per la qual es convoca el premi turisme als projectes i tesines de final de llicenciatura o de postgraus en turisme, per a l'any 2000. [2000/S8488]
  
Havent-se observat errada en la citada Resolució de 12 d'abril de 2000, del president executiu de l'Agència Valenciana del Turisme, publicada en el Diari Oficial de la Generalitat Valenciana, número 3.765, de 6 de juny de 2000 per la qual es convoca el premi Turisme als projectes i tesines de final de llicenciatura o de postgraus en turisme, per a l'any 2000, resolc fer la següent rectificació:
  
En la base segona: requisits dels sol·licitants, apartat c, on diu:
  
«1 de gener de 2000»;
  
Ha de dir:
  
«1 de gener de 1999».
Diari Oficial de la Generalitat Valenciana


Sumari del DOGV 3744, del 08-05-2000 (2000/2789)

RESOLUCIÓ de 6 d'abril de 2000, de la Conselleria d'Economia i Hisenda, per la qual s'autoritza determinada transferència de crèdits del capítol IV al VII del programa 112.40, Relacions Externes, per un import de quatre milions de pessetes (4.000.000 PTA), així com un ajustament de crèdit en el capítol IV del mateix programa per import de quatre milions de pessetes (4.000.000 PTA). Expedient 05.005/2000/048.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3744

Data del DOGV
:   08-05-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/2789


Organisme emissor
:   Conselleria d'Economia i Hisenda

Tipus de document
:   Resolució

RESOLUCIÓ de 6 d'abril de 2000, de la Conselleria d'Economia i Hisenda, per la qual s'autoritza determinada transferència de crèdits del capítol IV al VII del programa 112.40, Relacions Externes, per un import de quatre milions de pessetes (4.000.000 PTA), així com un ajustament de crèdit en el capítol IV del mateix programa per import de quatre milions de pessetes (4.000.000 PTA). Expedient 05.005/2000/048. [2000/Q2789]
  
A fi de dotar de cobertura pressupostària determinades actuacions que han de desenvolupar distints col·lectius i associacions valencianes radicades fora de la Comunitat Valenciana que es gestionen a través de dues línies de subvenció genèriques del programa 112.40, Relacions Externes, la Presidència de la Generalitat Valenciana ha proposat una transferència de crèdit del capítol IV al VII, així com un ajustament de línies en aquest mateix programa pressupostari.
  
En conseqüència, i d'acord amb els articles 18 i 20 de la Llei 10/1999, de Pressupostos de la Generalitat Valenciana, resolc:
  
Primer
  
S'autoritza la minoració de crèdit en l'aplicació pressupostària 12.34.679.82.8 per import de 4.000.000 pessetes.
  
Segon
  
S'autoritza l'augment de crèdit en l'aplicació pressupostària 05.03.622.04.7 per import de 4.000.000 de pessetes.
  
Tercer
  
S'autoritza la modificació en l'annex de transferències corrents i de capital, en el programa 112.40, Relacions Externes, en les línies de subvenció i pels imports que es detallen a continuació:
Diari Oficial de la Generalitat Valenciana


Sumari del DOGV 3764, del 05-06-2000 (2000/3991)

Informació pública del concurs per a l'assistència tècnica per a la redacció del projecte d'homologació parcial modificativa amb ordenació detallada a Sedaví.
--------------------------------------------------------------------------------------------------------------------------------------------------------------

### Dades del document

Número de DOGV
:   3764

Data del DOGV
:   05-06-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/3991


Data del document
:   15-05-2000

Organisme emissor
:   Ajuntament de Sedaví

Tipus de document
:   Anunci

Descriptors 

:   * Sedaví
    * pla d'urbanisme
    * contracte de serveis

Informació pública del concurs per a l'assistència tècnica per a la redacció del projecte d'homologació parcial modificativa amb ordenació detallada a Sedaví. [2000/M3991]
  
1. Entitat adjudicadora
  
a) Organisme: Ajuntament de Sedaví.
  
b) Domicili: plaça de Jaume I El Conqueridor, número 5.
  
c) Codi postal i localitat: 46202 Sedaví.
  
d) Telèfon: 07 740 35 81.
  
e) Fax: 96 396 38 79.
  
2. Objecte del contracte
  
a) Descripció: assistència tècnica per a la redacció del projecte d'homologació parcial modificativa amb ordenació detallada a Sedaví. Aquests treballs inclouen declaració d'impacte ambiental i el programa per al desenvolupament de la corresponent actuació integrada per gestió directa. No es consideren inclosos ni l'alçament topogràfic ni l'estudi geotècnic.
  
b) Termini: nou mesos, a partir del lliurament de documentació que ha d'aportar l'ajuntament.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Tipus de licitació
  
Import: 94.988.148 pessetes, IVA inclòs.
  
5. Garanties
  
a) Provisional: 2% del tipus de licitació.
  
b) Definitiva: 4% del tipus de licitació.
  
6. Presentació de proposicions
  
a) Lloc i data límit: en el registre general d'entrada de l'ajuntament durant el termini de 26 dies naturals següents a la publicació de l'últim anunci de licitació en el Butlletí Oficial de la Província de València o en el Diari Oficial de la Generalitat Valenciana. En els serveis tècnics municipals i durant el termini esmentat, estaran a disposició dels interessats els plecs de condicions particulars i tècniques.
  
b) Documentació: la indicada en la clàusula desena del plec de clàusules administratives particulars.
  
7. Obertura de pliques
  
a) Data: primer dia hàbil següent al de la conclusió del termini de presentació de proposicions. Si fóra dissabte, es traslladaria al dia hàbil següent.
  
b) Hora i lloc: a les 12.00 hores al saló de sessions de l'ajuntament.
  
8. Despeses
  
Seran de compte del contractista el pagament d'anuncis, despeses i tributs que ocasione la licitació així com el de la formalització del contracte en escriptura pública si ho sol·licitara el contractista.
Diari Oficial de la Generalitat Valenciana


Sumari del DOGV 3783, del 30-06-2000 (2000/5531)

DECRET 8/2000, de 28 de juny, del president de la Generalitat Valenciana, pel qual nomena el senyor José Víctor Campos Guinot com a membre del Consell d'Administració de Radiotelevisió Valenciana.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3783

Data del DOGV
:   30-06-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/5531


Data del document
:   28-06-2000

Organisme emissor
:   Presidència de la Generalitat

Tipus de document
:   Decret

DECRET 8/2000, de 28 de juny, del president de la Generalitat Valenciana, pel qual nomena el senyor José Víctor Campos Guinot com a membre del Consell d'Administració de Radiotelevisió Valenciana. [2000/F5531]
  
Amb data 29 de novembre de 1999, el president del Consell d'Administració de Radiotelevisió Valenciana va comunicar la defunció, el dia 24 del mateix mes i any, del senyor Víctor Falomir Traver, que va ser nomenat membre d'aquest consell pel Decret 14/1999, de 30 de juliol, del president de la Generalitat Valenciana, i que en conseqüència havia cessat en aquest càrrec per la causa establida en l'article 5.4.e) de la Llei 7/1984, de 4 de juliol, de Creació de Radiotelevisió Valenciana.
  
Conformement amb l'article 5.5 de la Llei 7/1984, de 4 de juliol, de Creació de Radiotelevisió Valenciana, les vacants que es produïsquen en el Consell d'Administració seran cobertes per la cambra, d'acord amb el procediment establit en l'apartat 1 del mateix article.
  
Amb data 15 de juny de 2000 la presidenta de les Corts Valencianes comunica que el Ple de les Corts, en la sessió de la mateixa data, ha acordat elegir com a membre del Consell d'Administració de Radiotelevisió Valenciana per a cobrir la vacant produïda el senyor José Víctor Campos Guinot.
  
L'article 5.2 de la Llei 7/1984, de 4 de juliol, estableix que el president de la Generalitat Valenciana nomenarà els consellers electes i disposarà la publicació en el Diari Oficial de la Generalitat Valenciana en el termini de 15 dies.
  
En virtut d'això, i de conformitat amb el que estableix l'article 16.m) de la Llei 5/1983, de 30 de desembre, de Govern Valencià, en relació amb l'article 5.2 de la Llei 7/1984, de 4 de juliol, de Creació de Radiotelevisió Valenciana,
  
DECRETE
  
Article únic
  
Nomenar com a membre del Consell d'Administració de Radiotelevisió Valenciana el senyor José Víctor Campos Guinot i ordenar la publicació d'aquest nomenament en el Diari Oficial de la Generalitat Valenciana.
  
València, 28 de juny de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
Diari Oficial de la Generalitat Valenciana


Sumari del DOGV 3724, del 05-04-2000 (2000/2488)

Expedient número 24/2000. Adjudicació del servei de bugaderia a l'Hospital General de Requena.
----------------------------------------------------------------------------------------------

### Dades del document

Número de DOGV
:   3724

Data del DOGV
:   05-04-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/2488


Organisme emissor
:   Conselleria de Sanitat

Tipus de document
:   Anunci

Expedient número 24/2000. Adjudicació del servei de bugaderia a l'Hospital General de Requena. [2000/F2488]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital General de Requena. Servei de Contractació Administrativa. Paratge Casablanca, s/n, 46407 Requena (València). Telèfon 73 797 65 13, fax 96 230 46 39.
  
c) Número d'expedient: 24/2000.
  
2. Objecte del contracte
  
a) Tipus de contracte: contracte de serveis.
  
b) Descripció de l'objecte: servei de bugaderia.
  
c) Lot: -
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.643, de 13 de desembre de 1999.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
a) Import total: setze milions cinc-centes mil pessetes (88.956.107 pessetes/99.167 euros).
  
b) Preu per unitats base de l'assistència: 126,50 pessetes/0,76 euros per quilogram de roba llavada i planxada.
  
5. Adjudicació
  
a) Data: 28 de gener de 2000.
  
b) Contractista: Cejusa, SL.
  
c) Nacionalitat: espanyola.
  
d) Import d'adjudicació: 113 pessetes/0,68 euros per quilogram de roba llavada i planxada.
Diari Oficial de la Generalitat Valenciana


Sumari del DOGV 3746, del 10-05-2000 (2000/3345)

Informació pública del projecte de reparcel·lació forçosa del polígon II del pla parcial la Serraleta.
------------------------------------------------------------------------------------------------------

### Dades del document

Número de DOGV
:   3746

Data del DOGV
:   10-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3345


Organisme emissor
:   Ajuntament de Nules

Tipus de document
:   Anunci

Informació pública del projecte de reparcel·lació forçosa del polígon II del pla parcial la Serraleta. [2000/Q3345]
  
A instàncies del senyor Andrés Candela Alcover, en representació de Promociones Alcasán, SL, l'Ajuntament de Nules tramita un expedient per a l'aprovació del projecte de reparcel·lació forçosa del polígon II del pla parcial la Serraleta.
  
Mitjançant aquest edicte, se sotmet a informació pública, pel termini de 20 dies, des de l'endemà de la publicació d'aquest edicte en el Diari Oficial de la Generalitat Valenciana.
  
Durant aquest període es podrà examinar l'expedient al Servei d'Atenció al Públic de l'ajuntament, i també es podran presentar al·legacions i alternatives tècniques.
  
Mitjançant aquest anunci i de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se cita els propietaris afectats que puguen resultar desconeguts o se n'ignore el lloc de notificació, perquè durant el termini assenyalat puguen formular les al·legacions que estimen pertinents.
Diari Oficial de la Generalitat Valenciana


Sumari del DOGV 3883, del 22-11-2000 (2000/9288)

Informació pública de la interposició de recursos contenciosos administratius contra quotes d'urbanització per obres de clavegueram del Vedat de Torrent.
---------------------------------------------------------------------------------------------------------------------------------------------------------

### Dades del document

Número de DOGV
:   3883

Data del DOGV
:   22-11-2000

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   2000/9288


Organisme emissor
:   Ajuntament de Torrent

Tipus de document
:   Anunci

Informació pública de la interposició de recursos contenciosos administratius contra quotes d'urbanització per obres de clavegueram del Vedat de Torrent. [2000/X9288]
  
La Sala Contenciosa Administrativa del Tribunal Superior de Justícia de la Comunitat Valenciana ha notificat a aquest ajuntament la interposició dels recursos contenciosos administratius que se citen tot seguit, contra les quotes d'urbanització per obres de clavegueram del Vedat de Torrent.
  
- Recurs número 02/1034/2000, interposat pel senyor José Almerich Cebriá i altres.
  
- Recurs número 02/1039/2000, interposat pel senyor Vicente Torres Ruiz.
  
- Recurs número 02/1051/2000, interposat per l'Orde de Predicadors de la Província d'Aragó (PP Dominics).
  
- Recurs número 02/1067/2000, interposat pel senyor Jaime Miguel Alcoy y Codina i altres.
  
- Recurs número 02/1200/2000, interposat per la senyora Virtudes Abad López i altres.
  
Que l'alcalde'president d'aquest ajuntament ha decretat la compareixença i personació d'aquest ajuntament com a part demandada en els citats recursos (decrets números 2.262 i 2.261, de 7 de setembre de 2000, número 2.487, de 6 d'octubre de 2000, número 2.523, de 16 d'octubre de 2000, i número 2.575, de 20 d'octubre, respectivament), i n'ha designat lletrat i procurador.
  
Pel present edicte hom cita a tots els interessats en l'expedient per tal que puguen comparèixer i personar-se en les actuacions en qualitat de codemandats en el termini de nou dies.
Diari Oficial de la Generalitat Valenciana


Sumari del DOGV 3902, del 21-12-2000 (2000/9928)

RESOLUCIÓ de 21 de novembre de 2000, de la Universitat de València, per la qual es fa pública la composició de la comissió que ha de resoldre el concurs per a la provisió d'una plaça de catedràtic d'universitat de l'àrea de coneixement de Mètodes d'Investigació i Diagnòstic en Educació (7/2000).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3902

Data del DOGV
:   21-12-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/9928


Organisme emissor
:   Universitat de València

Tipus de document
:   Resolució

RESOLUCIÓ de 21 de novembre de 2000, de la Universitat de València, per la qual es fa pública la composició de la comissió que ha de resoldre el concurs per a la provisió d'una plaça de catedràtic d'universitat de l'àrea de coneixement de Mètodes d'Investigació i Diagnòstic en Educació (7/2000). [2000/M9928]
  
Segons el que disposa el Reial Decret 1.888/1984, de 26 de setembre, modificat parcialment pel Reial Decret 1.427/1986, de 13 de juny, i una vegada designats els presidents i vocals secretaris per aquesta universitat, i realitzat el sorteig establit en l'article 6.6 de l'esmentat Reial Decret 1.888/1984, mitjançant el qual han estat designats pel Consell d'Universitat el vocals corresponents, aquest rectorat fa pública la composició de la comissió de selecció que ha de resoldre el concurs per a la provisió d'una plaça de catedràtic d'universitat convocada per la Resolució de la Universitat de València de 12 de gener de 2000 (BOE de 4 de febrer de 2000), i que és la ressenyada en el full annex.
  
La esmentada comissió s'haurà de constituir en un termini no superior a quatre mesos a comptar des de la publicació d'aquesta resolució en el Boletín Oficial del Estado.
  
Contra aquesta resolució els interessats poden presentar reclamació davant el rector de la universitat, en el termini de 15 dies hàbils a partir del següent dia en què siga publicada.
  
València, 21 de novembre de 2000.- El rector. Pedro Ruiz Torres.